

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA TOMPOJEVCI

OPĆINSKO VIJEĆE

KLASA: 406-01/20-01/31

URBROJ: 2196/07-02-20-1

Tompojevci, 22. prosinac 2020. godine

Na temelju članka 29. Statuta Općine Tompojevci ( „Službeni vjesnik“ Vukovarsko-srijemske županije br. 05/13, 02/15, 05/16, 02/18, 12/19 i 03/20), Općinsko vijeće Općine Tompojevci na 24. sjednici održanoj dana 22. prosinca 2020.godine, donosi:

**O D L U K U**

**o raspisivanju Javnog natječaja za zakup nekretnine u vlasništvu Općine Tompojevci**

Članak 1.

Raspisuje se Javni natječaj za zakup nekretnine u vlasništvu Općine Tompojevci, koju čini zemljišnoknjižna čestica br. 712, kuća i dvor Baležnjak, površine 2591 m² u k.o. Mikluševci.

Članak 2.

Nekretnina iz članka 1. ove odluke daje se u zakup radi sprečavanja zakorovljenosti i obrastanja višegodišnjim raslinjem i uzgoja stoke sitnog zuba na rok od 5 godina, početna cijena jednogodišnjeg zakupa iznosi 750,00 kn.

Na nekretnini koje je predmet zakupa nije dozvoljena gradnja nastambi od čvrstog materijala.

Članak 3.

Pravo sudjelovanja na natječaj imaju obiteljska poljoprivredna gospodarstva i fizičke osobe s područja Općine Tompojevci.

Članak 4.

Postupak Javnog natječaja provest će Općinski načelnik Općine Tompojevci.

Rok za dostavu ponuda na Javni natječaj za zakup je 8 dana od dana objave na oglasnoj ploči i web stranici Općine Tompojevci.

Članak 5.

Najpovoljnijom ponudom smatra se ponuda koja ispunjava uvjete iz natječaja i koja sadrži najvišu ponuđenu cijenu.

Općinski načelnik će donijeti odluku o odabiru najpovoljnije ponude.

Članak 6.

Na temelju odluke o odabiru najpovoljnije ponude, Općinski načelnik će sa ponuditeljem zaključiti  ugovor o zakupu kojim će se definirati međusobna prava i obveze.

Članak 7.

Ova odluka stupa na snagu osmog dana od dana objave u „Službenom vjesniku“ Vukovarsko-srijemske županije.

Predsjednik Općinskog vijeća

Zlatko Potočki